
VISOKA ŠKOLA ZA INSPEKCIJSKI I KADROVSKI MENADŽMENT 
 
dana 25. siječnja 2021. raspisuje 
 
[bookmark: _GoBack]NATJEČAJ 
 
za mobilnost nastavnog i nenastavnog osoblja u okviru programa Erasmus+ u
Natječajnoj godini 2020.  
 
OPĆI DIO 
 
Visoka škola za inspekcijski i kadrovski menadžment za natječajnu godinu 2020. ima pravo sudjelovanja u programu Erasmus+, temeljem dodijeljene Erasmus povelje za visoko obrazovanje (270675-EPP-1-2016-1-HR-EPPKA3-ECHE) i Erasmus ID koda HR SPLIT04. Temeljem Povelje Visoka škola za inspekcijski i kadrovski menadžment omogućava se upućivanje nastavnog i nenastavnog osoblja u inozemstvo u svrhu podučavanja (za nastavno osoblje), osposobljavanja (za nastavno i nenastavno osoblje) i kombinirane aktivnosti podučavanja i osposobljavanja (za nastavno osoblje). Kombiniranu mobilnost podučavanje/osposobljavanje može prijaviti nastavno osoblje i pritom se smanjuje broj obveznih sati koje je potrebno održati na prihvatnoj ustanovi na 4 sata/tjedan, a naglasak je na razvijanju pedagoških vještina i vještina stvaranja kurikuluma što treba obrazložiti u prijavi. 

Izrazi koji se koriste u ovom Natječaju a imaju rodno značenje koriste se neutralno i odnose se jednako na muški i ženski rod. Natječajna godina 2020. odnosi se na razdoblje od 1.6.2020. do 30.9.2021., isključivo u okviru projekta odobrenog od strane Agencije za mobilnost i programe EU u 2020. godini. Projekti u okviru Erasmus+ snažno uporište imaju u strateškoj viziji i strateškoj usmjerenosti ustanova. Ustanove trebaju procijeniti koje mobilnosti u određenom trenutku prate strateško usmjerenje te koje mobilnosti su u tom trenutku važnije za ustanovu.





TRAJANJE NATJEČAJA 

Sve mobilnosti u okviru programa Erasmus+ u natječajnoj godini 2020. prema ovom Natječaju mogu se ostvariti po objavi Odluke o odabiru kandidata zaključno s 30.9.2021. 
Ukoliko dođe do produženja projekta nakon navedenog datuma, izmjene ugovorene između
Agencije za mobilnosti i programe EU će se odnositi i na ovaj natječaj.

MOGUĆNOST PRIJAVE 

Na Natječaj se mogu prijaviti zaposlenici (nastavno i nenastavno osoblje Visoke škole za inspekcijski i kadrovski menadžment) i njegovih sastavnica, kao i vanjski suradnici Visoke škole za inspekcijski i kadrovski menadžment angažirani temeljem Ugovora o djelu, a koji ugovori su na snazi u vrijeme trajanja mobilnosti. Ako se radi o vanjskim suradnicima koji su zaposleni na drugim ustanovama koje imaju pravo sudjelovanja u Erasmus+, na mobilnost se mogu prijaviti isključivo na matičnoj ustanovi zaposlenja. 

Prijaviti se mogu osobe koje imaju hrvatsko državljanstvo ili državljanstvo neke druge države sudionice Programa Erasmus+ (države članice EU, Island, Lihtenštajn, Norveška, Makedonija i Turska), odnosno status izbjeglice, osobe bez državljanstva ili osobe s prijavljenim boravištem u Republici Hrvatskoj.

Za mobilnost u svrhu podučavanja može se prijaviti nastavno osoblje, tj. osobe u znanstvenonastavnim, umjetničko-nastavnim, nastavnim, stručnim i suradničkim zvanjima. Za mobilnost u svrhu osposobljavanja može se prijaviti nastavno i nenastavno osoblje. 
Kandidat može podnijeti samo 1 prijavu po otvorenom natječaju, bilo u svrhu podučavanja ili u svrhu osposobljavanja. 

Nastavno i nenastavno osoblje u istoj natječajnoj godini (2020.) može iskoristiti najviše tri mobilnosti u okviru Erasmus+ programa (dvije mobilnosti u okviru Suradnje među programskim državama (KA103) te jednu u okviru Suradnje između programskih i partnerskih država (KA107)). Od ovog pravila isključuju se članovi uprava te Erasmus koordinatori i ECTS povjerenici Visoke škole za inspkecijski i kadrovski menadžment.

Neovisno o mjestu prebivališta, kandidati se ne mogu prijaviti za mobilnost prema ustanovama u državi u kojoj imaju prijavljeno prebivalište. 

Za dolaznu mobilnost osoblja iz inozemnih tvrtki/trgovačkih društava u svrhu podučavanja, sastavnice mogu prijaviti kandidate iz Programskih država. 

PROGRAMSKE DRŽAVE 

U Erasmus+ programu moguća je mobilnost prema programskim državama: države članice EU, Makedonija, Island, Lihtenštajn, Norveška, Turska, Srbija, osim Švicarske.



NATJEČAJNA DOKUMENTACIJA 

1. Popunjen i potpisan prijavni obrazac (Application Form) 
2. Životopis na engleskom jeziku (Europass CV obrazac) 
3. Motivacijsko pismo na engleskom jeziku (do 300 riječi) 
4. Sporazum o mobilnosti osoblja za nastavno osoblje u svrhu podučavanja (Teaching Agreement), odnosno Sporazum o mobilnosti osoblja za nastavno i nenastavno osoblje u svrhu osposobljavanja (Training Agreement), potpisan i ovjeren od strane čelnika matične ustanove i ovlaštene osobe prihvatne ustanove (za potrebu prijave na Natječaj prihvatljiv je i scan/preslika originalnog dokumenta, potpisanog od strane obje ustanove i kandidata) 
5. Privola za objavu/slanje osobnih podataka 
6. Prijavni obrazac za osobe s posebnim potrebama

Prijave na Natječaj potrebno je dostaviti e-mailom i poštom (ili osobno): 

E-mail za slanje prijave: referada@vsikmp.hr (naslov maila treba glasiti: Prijava za mobilnost nastavnog i nenastavnog osoblja u okviru programa Erasmus+ u Natječajnoj godini 2020.) 

Prijava se predaje na adresu: 

Visoka škola za inspekcijski i kadrovski menadžment u Splitu
Ured za međunarodnu suradnju 
Zrinsko Frankopanska 209, 21000 Split 

ili preporučenom poštom šalje na adresu: 

Visoka škola za inspekcijski i kadrovski menadžment u Splitu
Ured za međunarodnu suradnju 
Zrinsko Frankopanska 209, 21000 Split 

s naznakom za ''Natječaj za mobilnost nastavnog i nenastavnog osoblja u okviru programa Erasmus+ u Natječajnoj godini 2020.''


Natječaj će biti otvoren do isteka sredstava ili do 30.09.2021.


Nepotpune prijave, prijave pristigle nakon naznačenog roka (u obzir će se uzimati datum na poštanskom pečatu) te prijave podnesene samo elektroničkim putem ili samo poštom (osobno) neće se razmatrati.






ODABIR KANDIDATA 

Kriteriji za ocjenjivanje prijava sastavnica sastavni su dio Natječaja. Uključuju tri ključna kriterija: akademska/profesionalna postignuća, motivacija i diseminacija, a vode se u skladu sa strategijom Visoke škole. 

Nakon administrativne provjere pristiglih prijava koju obavlja Ured za međunarodnu suradnju Visoke škole za inspekcijski i kadrovski menadžment u Splitu, ukoliko je primjenjivo, objavit će se obavijest s listom kandidata koji ne udovoljavaju uvjetima i kriterijima Natječaja. 

Prijave koje udovoljavaju uvjetima Natječaja šalju se Povjerenstvu na rangiranje. 

KRITERIJI RASPODJELE FINANCIJSKIH SREDSTAVA 

U okviru Natječaja dodjeljuje se određena kvota/broj mobilnosti temeljem sljedećih kriterija: 

a) Za mobilnost u svrhu podučavanja: 

Broj potpisanih Erasmus+ sporazuma; broj zaposlenika (nastavnog osoblja) u odlaznoj mobilnosti u svrhu podučavanja; broj osoblja u dolaznoj mobilnosti u svrhu podučavanja, i to sve u odnosu na broj zaposlenika (nastavnog osoblja), u natječajnoj godini 2017. 
b) Za mobilnost u svrhu osposobljavanja: 

c) Za mobilnost u svrhu podučavanja/osposobljavanja: broj zaposlenika u odlaznoj mobilnosti u svrhu podučavanja/osposobljavanja; broj osoblja u dolaznoj mobilnosti u svrhu osposobljavanja, i to sve u odnosu na broj zaposlenika sastavnice, u natječajnoj godini 2017. 

Odluke o rang listama povjerenstava za odabir kandidata objavit će se na mrežnim stranicama sastavnica.

Odluka Povjerenstva za odabir kandidata objavit će se na Oglasnoj ploči i mrežnoj stranici Visoke škole za inspekcijski kadrovski menadžment u Splitu najkasnije do 25. og u mjesecu.

Konačan broj odabranih kandidata kao i trajanje svake mobilnosti odredit će se u okviru raspoloživih sredstava dodijeljenih Visokoj školi za inspekcijski kadrovski menadžment u Splitu od strane Agencije za mobilnost i programe EU.


OSTALO 

Prijavom na Natječaj kandidati pristaju da se njihovo ime objavi na popisu izabranih/odbijenih kandidata ili na listi čekanja.
Za sve dodatne informacije obratite se:
Uredu za međunarodnu suradnju,
Zrinsko Frankopanska 209, 21 000 Split,
dekan@vsikmp.hr, Tel: 021 645 375 

